Bin Laden egyik fia meghalt egy légitámadásban? | Külföldi hírek | Szeged - delmagyar.hu
Külföldi hírek > Bin Laden egyik fia meghalt egy légitámadásban?
Bin Laden egyik fia meghalt egy légitámadásban?
2009.07.23. 07:11
A szolgálatoknak nincs birtokában a húszas éveiben járó Szaad bin Laden holtteste.
Szaad bin Laden, az al-Kaida nemzetközi terrorhálózatot irányító Oszama bin Laden egyik fia állítólag meghalt az év elején Pakisztánban egy amerikai rakétatámadásban - jelentette helyi idő szerint szerdán az NPR amerikai közszolgálati rádió.
"80-85 százalék a valószínűsége annak, hogy Szaad bin Laden meghalt a légitámadásban" - közölte a rádióval egy magas rangú hírszerzési illetékes.
A nevének elhallgatását kérő illetékes beismerte, hogy a szolgálatoknak nincs birtokában a húszas éveiben járó Szaad bin Laden holtteste, így DNS-vizsgálatokkal sem áll módjukban megerősíteni a halálát.
A Központi Hírszerző Szolgálat (CIA) és az amerikai középső parancsnokság (Centcom) nem tudta megerősíteni a Szaad bin Laden haláláról szóló értesülést.
A rádió nem közölte a támadás helyét, csak azt, hogy idén egy pilóta nélküli repülőgép hajtotta végre.
1. sima 2009. július 23. 14:39
„Mi van akkor, ha a 15% az igaz és életben maradt ?”
Újabb orosz emberi jogi aktivistát öltek meg?
A férfi kollégája szerint a fogvatartottak jogainak védelmezője gyilkosság áldozata lett. Tovább olvasom